عيني fadhil1974
في البدايه كانت عصبة الامم تاسست بعد الحرب العالميه الاولى يعني من خلصت الحرب سوو عصبة الامم بس هاي ما جانت قويه ولا عدها جيش وما تكدر تسوي شي مهم .. بعد الحرب العالميه الثانيه من خلصت بسنة 1945 انوب سووه الامم المتحده ( un ) وامريكا كانت من المؤسسين الها يعني همه اسسوها مع مجموعه من الدول . من هاي المنظمه الجديده طلعت منظمات فرعيه منها المفوضيه الساميه للامم المتحده لشؤون اللاجئين وبلنكليزي يختصروها ( UNHCR ) وامريكا من اول الي وقعو عليها هاي شنو شغلتها تساعد اللاجئين على اعادة توطينهم وادماجهم بالمجتمعات الجديده وتقديم كل المساعدات الانسانيه الهم وعملها مستمر الى هذه اللحظه . زين لعد امريكا منين انسحبت ؟ في 2016 هاي المنظمه سوت ميثاق سموه ميثاق الامم المتحده العالمي للهجره شنو جانو يردون من وراه حتى يضيفون شروط اخرى على الدول اوباما الرجال وافق الرئيس ترامب كال علويش احنا اكثر دوله جاي تصرف على اللاجئين وتساعدهم , منريد احد يفرض علينه شروط , كَال احنه مبطلين يعني انسحب من هذا الاعلان . هسه عيني يمكن واضحه الشغله يعني القرار الاخير ما اله علاقه بالمفوضيه ( UNHCR ) الامور ماشيه والملفات لحد البارحه سووه استيطان الامريكا وناس اعرفها ... تحياتي .